rupee copy
వాటాను కుదించనున్న ఇపిఎఫ్‌ఒ
న్యూఢిల్లీ,మే 28: ఉద్యోగుల భవిష్యనిధి ఖాతాకు గాను జీతాలనుంచి మినహాయించే మొత్తాన్ని పదిశ ాతానికి కుదించేందుకు ఇపిఎఫ్‌ఒ నిర్ణయించింది. ప్రస్తుతం ఉద్యోగులు, యాజమాన్యాలు 12శాతం చొప్పున మూలవేతనంలో వాటాను ఉద్యోగుల భవిష్యనిధి స్కీం, ఉద్యోగుల పింఛన్‌పథకం, ఉద్యో గుల డిపాజిట్‌ అనుసంధానిత బీమా పథకాలకు చెల్లిస్తున్నారు. ప్రస్తుతం 12శాతం ఉన్న వేతన వాటాను ఇకపై 10శాతానికి తగ్గించాలని ఇపిఎఫ్‌ఒ ట్రస్టీలు నిర్ణయించారు. కరవుభత్యంతో కూడిన మూలవేతనం నుంచి మాత్రమే పదిశాతం వాటాను కుదిస్తారు. అయితే ట్రేడ్‌ యూనియన్లు ఈ ప్రతి పాదనను వ్యతిరేకిస్తున్నాయి. సామాజిక భద్రత పథకాలను నిర్వీర్యం చేయడానికే ఈచర్యలుచేపటిందని బిఎంఎస్‌ నేత పిజె బనసూరే అన్నారు. ఈ ప్రతిపాదనను వ్యతిరేకిస్తామన్నారు.
ఎఐటియుసి కార్యదర్శి డిఎల్‌ సచ్‌దేవ్‌మాట్లాడుతూ పరిహారంలో తగ్గింపు వల్ల ఉద్యోగులకు వచ్చే ప్రయోజనాలు నాలుగుశాతం తగ్గిపోతాయన్నారు.ప్రస్తుతం యాజ మాన్యం, ఉద్యోగుల వాటాలు మొత్తంగాచూస్తే 24 శాతంగా మూలవేతనంలో ఉంటున్నాయని, ఈ వాటా ఇకపై 20శాతానికి తగ్గుతుందన్నారు. ప్రస్తు తం 12శాతం వేతన వాటా ఇపిఎఫ్‌ ఖాతాకు జమ అవుతున్నది. ఇపిఎఫ్‌కు 3.67శాతం జమ అవు తుంది. అలాగే ఇపిఎస్‌ ఖాతాకు యాజమాన్యాలు 8.33శాతం జమచేస్తాయి. వీటితో పాటు యాజ మాన్యాలు 0.5శాతం మూలవతనం వాటాను ఉద్యోగుల బీమా పథకానికి జమచేస్తారు. దీనితో మొత్తంగా 12.5శాతం మూలవేతనం నుంచి జమ అవుతుంది. అలాగే ఇపిఎఫ్‌ఒ ఈక్విటీ మార్కెట్లలో పెట్టుబడులను 15శాతానికి పెంచే అంశంపై కూడా ఇపిఎఫ్‌ఒ పుణెలో జరిగే సమావేశంలో నిర్ణయిస్తుం ది. ఆర్థిక, పెట్టుబడులు, ఆడిట్‌ కమిటి (ఎఫ్‌ఎఐసి) ఈ ప్రతిపాదనను పరిశీలిస్తుందని కార్మిక మంత్రి అధ్యక్షతన జరిగే సమావేశంలో కీలక నిర్ణయాలు తీసుకుంటారన్నారు. ప్రస్తుతం స్టాక్‌మార్కెట్లలో పెట్టుబడులు పదిశాతంగా ఉంటున్నాయి. ఈ వాటాను 15శాతానికి పెంచేందుకు నిర్ణయించారు.
సెంట్రల్‌ బోర్డుట్రస్టీ(సిబిటి) నిర్ణయాలే కీలకంగా పనిచేస్తాయి. ఎక్ఛేంజి ట్రేడెడ్‌ ఫండ్స్‌లో ప్రస్తుత ఆర్థిక సంవత్సరంలో సిబిటి 15వేల కోట్ల రూపాయల వరకూ పెట్టుబడులు పెట్టింది. అలాగే 2017-18 సంవత్సరంలో పెట్టుబడులు పెట్టే డిపాజిట్లు లక్ష కోట్ల వరకూ ఉంటాయని అంచనా.